CELEX: 62011CO0384
Language: sk
Date: 2012-07-12 00:00:00
Title: Uznesenie Súdneho dvora (piata komora) z 12. júla 2012.#Tate & Lyle Investments Ltd proti Belgische Staat.#Článok 104 ods. 3 prvý pododsek rokovacieho poriadku – Článok 63 ZFEÚ – Daňová právna úprava – Rozdelenie dividend – Zrážková daň – Zamedzenie alebo obmedzenie reťazového zdanenia – Rozdielne zaobchádzanie s oprávnenými spoločnosťami rezidentmi a nerezidentmi.#Vec C-384/11.

Uznesenie Súdneho dvora (piata komora) z 12. júla 2012 – Tate & Lyle Investments
      (vec C-384/11)
      „Článok 104 ods. 3 prvý pododsek rokovacieho poriadku – Článok 63 ZFEÚ – Daňová právna úprava – Rozdelenie dividend – Zrážková daň – Zamedzenie alebo obmedzenie reťazového zdanenia – Rozdielne zaobchádzanie s oprávnenými spoločnosťami rezidentmi a nerezidentmi“
      Voľný pohyb kapitálu a sloboda platieb – Obmedzenia – Daňová právna úprava – Daň z príjmov právnických osôb – Vnútroštátna právna úprava, ktorá podriaďuje dividendy vyplatené po rozdelení spoločnosťou rezidentom spoločnosti nerezidentovi
         vyššiemu zdaneniu, ako je zdanenie, ktoré sa uplatní na dividendy vyplácané v každom prípade spoločnostiam rezidentom dotknutého
         členského štátu – Neprípustnosť – Hranice – Neutralizácia účinkov obmedzení tým, že sa zrážková daň započíta s daňou dlhovanou v inom členskom štáte na základe dohody
         o zamedzení dvojitého zdanenia – Posúdenie vnútroštátnym súdom (článok 63 ZFEÚ) (pozri body 18 – 46 a výrok)
      
      Predmet
      
         
               Návrh na začatie prejudiciálneho konania – Rechtbank van eerste aanleg te Brussel – Výklad článku 63 ZFEÚ – Obmedzenia voľného
                  pohybu kapitálu – Daňová právna úprava – Daň z príjmov právnických osôb – Zdanenie dividend – Vnútroštátna právna úprava stanovujúca
                  zrážkovú daň vo výške 10 % z dividend vyplatených spoločnosťami rezidentmi, ako aj z podobných príjmov – Možnosť započítania
                  tejto zrážkovej dane iba v prípade spoločností rezidentov
               
            Výrok
      Článok 63 ZFEÚ sa má vykladať v tom zmysle, že bráni právnej úprave členského štátu, akou je právna úprava vo veci samej,
         ktorá zdaňuje zrážkovou daňou tie dividendy, ktoré vypláca tuzemská spoločnosť oprávneným spoločnostiam rezidentom a nerezidentom,
         ktoré majú v tejto tuzemskej spoločnosti kapitálový podiel nižší ako 10 % kapitálu, avšak s nadobúdacou hodnotou najmenej
         1,2 milióna eur, pričom výlučne pre oprávnené osoby rezidentov nestanovuje mechanizmus umožňujúci obmedzenie reťazového zdanenia.
         Ak sa členský štát odvolá na dohodu o zamedzení dvojitého zdanenia uzavretú s iným členským štátom, potom vnútroštátnemu súdu
         prináleží určiť, či v spore vo veci samej treba zohľadňovať túto dohodu a prípadne overiť, či táto dohoda umožňuje neutralizovať
         účinky obmedzenia voľného pohybu kapitálu.